Waarheid en Liefde soos lewende water… | Koffietyd / My Happy Place
hoop, Sui Afrika, vrede
Waarheid en Liefde soos lewende water…
In Uncategorized on April 13, 2010 at 14:08
Pappa God, dankie Here dat ek U woord kan verkondig Vader. Dit is nie deur myself dat ek hierdie taak verrig nie, dit is nie deur mense dat ek aangestel is nie, maar deur Jesus Christus en deur God die Vader wat Hom uit die dood opgewek het.
Vader God, dit is skrikwekkend wanneer ons na ons eie lewens kyk en sien hoe vinnig ons van U ware Evangelie afvallig word Vader. Here God, vandag bely ons dat daar geen ander Evangelie is nie. Vader, ons weet dat daar mense is wat die evangelie van Christus probeer verdraai. Vader ons verstaan ook dat hierdie verdraaiing plaas vind uit onkunde of selfs sonder dat die mens dit agter kom, tog Vader mag en kan ons nie weg skram van die gevaar van ‘n verdraaide evangelie nie. Daarom Vader vra ek met elke stukkie van my hart, in werklike opregtheid Here, reining my denke en my hart sodat ek nie skuldig sal word aand die verdraaiing van U evangelie nie.
Vader mag ons nooit die evangelie verkondig vir die guns van mense nie, mag ons slegs die evangelie, die ware evangelie, soos dit in U woord staan terwille van U heilige Naam verkondig. Vader mag ons nooit U naam beswadder deur ‘n evangelie te verkondig wat ons self uit dink nie, maar mag ons slegs die evangelie verkondig soos deur Christus aan ons geopenbaar.
Here saam met die bekende groep DC Talk, wil ek my aksies, my intensies en my motiewe ondersoek. Vader help my om na te dink oor die gevolge van my aksies, en Here lei my om binne U wil op te tree.
Here God, reining my, heilig my woord, laat U liefde soos lewende water uit my gees borrel en vloei waar U bepaal.
« Before Vandag se Woord – 13 April 2010 April 13, 2010
AfterVandag se Woord – 14 April 2010 April 14, 2010 »